
Nûnerê PDKÎ bû endamê Desteya Serokatiya UNPO ‘yê 



L i gor rapora malpera 
Kurdistan Media roja 
l'ê Tîrmeha 2015'an, biêz 
Elî Ebdîzade nûnerê PDKÎ di 
UNPO de, di 19’emîn civîna 
serokatiya UNPO de beşdarî 
kir. 

Di civînê de, paş pejirandina 
rêzbendiya karê civînê, rapora 
kar û çalakiyên sala borî xisi- 
tine ber bas. 


Beşek din ya civînê bo baski- 
rin û biryardan li ser daxwazên 
endaman, û wergirtina çend 
rêxisitinan hatibû terxan kirin. 
Eler di vê beşê de bi 
piştevaniya PDKI, Kome- 
leya Şoreşger a Zehmetkêşên 
Kurdistan a îranê, bi dengê 
giştî,wekî endam di UNPO 
hate wergirtin. 

Di beşa dawî ya civînê de, 


pirogiramên kar di kongireyê 
de hatine pejirandin, û li ser 
şêweyên helbijartinên kon- 
gireyê biryar hatin dan. 

Di dawî roja civîna kongireya 
UNPO de, Elî Ebdîzade nûnerê 
PDKÎ di wê Saziyê de, bi en- 
dametiya Desteya Serokatiya 
Saziya Neteweyên bê Dewlet 
hate hilbijartin. 


Hewce ye Rojavaya Kurdistanê bibe dewlet 



Gotûbêj, davek ji bo terora aştî û di- 

yalogê 


»»» R: 7 


Balafiran 16 c 
DAÎŞ 




■ _ 




»»» R: 3 


Hewecehiya reforman 
di pêkhateya NY de 

»»» R: 3 



Şoreşa Şêx Se’îdê Pîran 


»»» R: 6 



N ivîskar û civaknasê nav- 
dar ê Tirk û dostê nêzîkî 
gelê kurd, Îsmaîl Bêşîkçî 
derbarê rewşa Rojavaya 
Kurdistanê de got, pêwîstiya 
kurdên Rojavayê Kurdistanê 
bi avakirina dewletê heye, ji 
ber ku ew nikarin bi çekên 
sivik xwe biparêzin. 

Îsmaîl Bêşîkçî herwiha 
ragihand, îdiayên dewleta 
Tirkiyeyê ku dibêje, Kurdan 
bi girtina Girê Spî dest bi 
guhertina demografiya herêmê 
kirine, red kir û got, berevajiyê 
wan îdiayan, demografiya wan 


herêman di salên 1960’î de ji 
aliyê Partiya Be’s a Sûriyeyê 
ve hatibûn guhertin û Kurdan 
bi kontrola Girê Spî ew yek 
serrast kirin. 

Bêşîkçî ku ji ber xatirê doza 
kurd û Kurdistanê 17 salan ket 
girtîgehê, derbarê rewşa niha 
ya li Rojavaya Kurdistanê de 
nêrina xwe wiha anî ziman: 
“Dema ku Girê Spî ket destê 
hêzên kurdî, rêye yekbûna 
kantonên Rojava vebû. Hêdî 
hêdî ew herêma kurdî ya ku 
ji aliyê rejîma Be’is ve hatibû 
parçekirin, dibe yek. Kurdên 


li wir jî divê ber bi dewlet- 
bûnê ve gav bavêjin, çimkî 
ew nikarin bi çekên sivik xwe 
biparêzin û divê çekên wan ên 
giran hebin.” 

Rûdaw 



“Nûçeya şehîdkirina 
Dr. Qasimlo gellekî bi 
jan bû”. 

»»» R: 8 


Roja cîhanî ya îşkence 
û piştevanî ji goriyên 
îşkencê 

»»» R: 9 



Fatime Qadirî 

Sergotar 


Nûnerê PDKÎ di Parlementoya Ewropayê de rola pêşmerge 

bilin nirxand 


Dr. Qasimlo û 
Rojhilata Kurdis- 
tanê 


Şehab Xalidî 



R oja 13.07.1989’an di dîroka Kur- 
dan û bi taybetî di dîroka Kurdên 
Rojhilata Kurdistanê de, rojeke herî 
tal û bi jan e. Rojek e ku dibe gelê 
Kurd tu carî ji bîr neke, û di heman 
demê de, di vê rojê de, bi hûrî û bi 
kûrî bîr ji sedemên domandina şoreşa 
di Rojhilata Kurdistanê de, û bidest- 
vegirtina rola pêşengiya şoreşê ji 
aliyê Dr. Qasimlo, ew lehengê dîroka 
Kurda ve bike. 

Herwisa dibe ciwanên Kurd bi başî 
dîroka Kurd û Kurdistanê, û piştre 
jî dîroka PDKÎ bixwînin, û xebata li 
dijî rejîma dijî Kurd bi hişyariyeke bê 
mînak ve, heya gihîştina bi armancên 
Dr. Qasimlo bidomînin. Eva riya herî 
rast û dirust e ku her Kurdekî emeg- 
dar bi rê û şopa Dr. Qasimlo dikare 
bigre pêşiya xwe. 

Ji aliyekî din ve, pirr rêvîngbûna rê 
û şopa Dr. Qasimlo dikare bersiveke 
pirr bihêz û watedar be, bi rayedarên 
terorîst û terorîstperwer ên rejîma 
îranê, ku wan nekariye û nikarin jî 
ku tu carî şoreşa Kurd vemirînin, ji 
ber ku ew kesayetî û lehengê dîroka 
Kurdan ku we li ser maseya gotûbêjê 
şehîd kir, dersxwanên xwe wisa per- 
werde kirin û pê gehandin, ku her yek 
ji wan bûye mamostayek di biyavê 
berdewamiya xebatê û şerê li dijî 
zulm û zordariyê de. 

Bê guman nivşek ku bi vî rengî di 
xwendingeha Dr. Qasimlo de perw- 
erde bibe, wê bikare terorîst û terorîst- 
perweran ne li ser sifreya mêhvaniyê, 
belkû di qada şerê rû bi rû de, ew jî ne 
bi hêza çekên xwe, belkû bi baweriya 
hesinîn ya xwe ji nav bibe, û derseke 
ji bîr nekirî bide wan celadên bikujê 
pêşengê dîroka Kurdan. 


B irêz Luqman Ehmedî, nûner PDKI 
di Parlementoya Ewropayê de, paş 
axaftinên giştî yên derheqê rewşa niha 
ya Kudistanê, pêdagîrî li ser vê yekê kir 
ku mafê diyarîkirina çarenivîsê, mafeke 
bê gotin yê hemû neteweyan e. 

Di berdewamiya gotinên xwe de, 
Ehmedî îşare bi wê yekê kir ku gelê 
Kurd tu car aliyê şer nabûye, lê ji aliyê 
neyaran ve şer bi ser Kurd de hatiye 
sepandin. 


Herwiha, Ehmedî da zanîn: “Bo bid- 
estanîna mafê rewa yê gelê xwe em pişt 
bi hemû şêwazek xebata rewa girêdidin, 
û mafê her neteweyeke bindest dizanin 
ku bo parastin ji man û kerameta xwe ji 
gişt şêwazên xebatê mifah werbigre”. 

Nûnerê PDKÎ di dawiya behsa xwe de 


got: “Egera vê yekê heye ku rejîma Îslamî ya îranê êrîşa leşkerî bo ser me bike, 
û di rewşeke han de hêzên pêşmerge bi hemû awayekî dê berevaniya xwe û gelê 
Kurd bike”. 



Daxuyaniya Partiya Demokrat a Kurdistana îranê derheq 

şehîdbûna Akam Telac 



H evwelatiyên birêz! 

Keç û xortên neteweya kurd li 
Kurdistana îranê 

Em bi xemgînî ve radigehînin ku îro 
duşemî, 29’ê Hezîrana 2015’an, xortê 
kurd Akam Telac, xwendekar û akin- 
ciyê bajarê Nexede ku li pêvajoya ner- 
azîbûn û xwenîşandanên bajarê Meha- 
badê li dor mirina biguman ya Ferînaz 
Xusrewanî de ku bi gulleyên pasdar û 
kirêgirtiyên rejîmê hatibû birîndarkirin, 
piştî berxwedanek nizîk bi du mehan 
li hember mirinê di nexweşxaneyên 
bajarên Mehabad û Unniyê de, mixabin 
bi sedema kûrbûna birînan, canê xwe 


ji dest da û tevlî refa karwanê şehîdên 
Kurdistanê bû. 

Şehîdbûna Akam Telac di halekê de ye, 
ku hêj birîna şehîdkirina qehremanekî 
din yê kurdan "Mensûr Arwend” 
çalakvanê siyasî ku li îşkencexaneyên 
rejîma Islamî de hate darvekirin, nece- 
biriye. 

Partiya Demokrat a Kurdistana îranê 
tevî xem û keserên xwe bona jidest- 
dayîna wî xwendekarê kurd, sersaxiyê 
ji xelkê Kurdistanê û bi taybetî malbata 
birêz ya Telac û hemû dost û kes û 
karên wî dike, û xwe li xem û kovanên 


wan de bi şirîk dizane. 

Şehîd Akam, şehîdê riya rizgariya kurd 
û xebata li dijî zordarî û dîktatoriyê 
ye, û em xatircem in ku xelkê Kurdis- 
tanê dê bi rêbaza van şehîdan wefadar 
bimînin, û li pêxem misogerkirina 
armancên wan de bixebitin. 

Riha Şehîd Akam şad û riya serkev- 
tinê jî pir rêvîng be 

Partiya Demokrat a Kurdistana 
îranê 

Sekretariya 

29’ê Hezîrana 2015’an (8’ê pûşpera 
1394’an) 

Agirî 



Dara Natiq 

N Y yek ji mezintirîn û xwedî 
deshilattirîn rêkxirawa cîhanî 
ye, ku li encama dirustbûn û vegeşîna 
pêwendiyên navneteweyî li destpêka 
sedsala 20’emîn de hate avakirin û bi 
sedema girîngî û taybetmendiyên wê, 
bazineya nifûz û deshilatên wê bi der- 
basbûna demê, berfirehtir bûn. 

Bo yekem car camameya NY li 
26.06.1945’an de, li Sanfiransîsko di 
dawiya konferansa vê rêkxirawê de, ji 
aliyê 52 welatan ve hate pesendkirin, û 
di 24’ê Octobera heman salê de hate cî 
bi cî kirin. 

Ji wê demê şûnda heya niha zêdetir ji 
190 welatên cîhanê ew camame wajo 
kirine, û birêvebirina vê carnameyê li 
gora orf û yasayên navneteweyî hewce 
ye û dibe bê piraktîzekirin. 

Xwendineke rastîbînane di şêwaza 
îdarkirin û pêkhate û çawaniya çalaki- 
yên vê rêkxirawê bi annanca gihîştina 
bi armanc û nawerok û carnameya vê 
rêkxirawê, vê rastiyê nîşan dide ku NY 
hewcehiya vê bi reformê û guherînkari- 
yeke bingehîn heye, bi taybetî welatên 
mezinhêz ên piştî şerê duyemîn ê cîhanî 
ku niha endamê hertimî yê Konseya 
Ewlekariya vê rêkxirawê ne, û mafê 
vetokirinê de jî pê hatiye dan, û bi 
qorixkirina deshilata vê rêkxirawê, bo 
derkirina her cure biryar û birêvebirina 
çalakiyên xwe, dibe di destpêkê de, di 
bîr berjewendiyên xwe bikin. 

Bi awayekî ku niha bi hebûna vê hemû 
kêşe û kirîzên mirvî û jîngehî û aborî 

Balafiran 16 caran li 

B alafirên hevpeymanan bi serkir- 
datiya Amerîkayê, 16 caran 
êrîşî bajarê Reqayê li Sûriyê kirin, 
û berdevkê Hêzên Hevpeymanan jî 
dibêje, êrîşa vê carê ya bo ser çek- 
darên DAÎŞ’ê ji destpêkê heya niha 
mezintirîn êrîş bû. 

Berdevkê Hêzên Hevpeymanan ragi- 
hand, ku ew êrîş duh hate encamdan. 

Di daxuyaniya hevpeymanan de jî 
hatiye gotin, ku di vê êrîşê de, balafirên 
wan çend navçeyên girîng ên çek- 
darên DAÎŞ’ê bombebaran kirine, û bi 
alîkariya hêzên bejayî, şervanên kurd 


Siyasî 


Hewcehiya reforman di pêkhateya NY de 



û ...hwd di asta cîhanê bi giştî de, û bê 
helwestî û bê bandorbaûna di hemberî 
çareseriya tewahiya wan kirîzan de, bi 
tewahî rewayî û pêkhateya rêkxirawa 
NY, biriye jêr pirsyar. 

Yek ji bendên bingehîn ên vê car- 
nameyê bas ji mafê çarenûsê bo 
neteweyên bindest dike, di demekê de 
ku bi dehan neteweyên mezin û biçûk 
û kêmaniyên olî di asta cîhanê de, ji 
mafên xwe yên herî detspêkî bêpar in, û 
bi metodên cur bi cur têne serkutkirin, 
tenê di welatê îranê de, pênc neteweyên 
bindest û çendîn kêmaniyên ayînî 
hene, ku bi dirêjahiya çendîn dehikên 
derbazbûyî ji aliyê hikûmeta nawendî 
ve bi berdewamî têne çewsandin, û ji 
her cure mafeke kulturî û nateweyî ya 
xwe bê par in, û rojane ji aliyê dem û 
dezgehên ewlehiyê ên rejîmê ve têne 
serkutkirin, û salê bi dehan rapor li der- 
heq mafên mirovên bindest di îranê de 
tê bilavkirin, lê NY tu pêngaveke bi kir- 
yar ji bon çareseriya kêşeya neteweyên 
bindest hilnegirtiye, di demekê de ku 
binpêkarên mafên mirovan û serkut- 
karên netewyeên bindest û yek ji wan 
welatê îranê, endam û vajokerê sereke ê 
carnameya NY ne. 


paytexta DAÎŞ’ê dan 

ên Yekîneyên Parastina Gel (YPG) û 
hêzên Burkan el Firatê givaşên ser çek- 
darên DAÎŞ’ê li Sûriyeyê zêdetir kirine. 
Berdevkê Hêzên Hevpeymanan, Tomas 
Gelaran di vî warî de ragihand: “Êrîşên 
esmanî ew rê çûna hêzên piştevanî 
û çek û teqemeniyên DAÎŞ’ê kirine 
armanc ,û êrîşa xwe bi serkeftî encam 
dane. Ew êrîş mezintirîn êrîşa ser çek- 
darên DAÎŞ’ê bû”. 

Tomas Gelaran herwiha got, ku ew êrîş 
dê bibe sedem ku şiyana tevger û livîna 
çekdarên DAÎŞ’ê li herêmê lawaz bibe. 

Rûdaw 


Dadperwrî di navbera dewlet û 
neteweyan de, armanceke din ya car- 
nameya NY e. Mixabin ew rêkxiraw 
ne tenê di hewldana bo dabnînkirina 
dadperwerî û mafê wekhev di civaka 
navneteweyî de serkevtî nebûye, belkû 
di pêkhateya vê rêkxirawê de jî ew 
dadperwerî nehatiye berçavgirtin û 
tewahiya deshilatan bi mafê vetoyê 
ve di qorixa pênc welatên mezinhêz û 
hertimî ên Konseya Ewlekariya NY de 
ne, û her cure helwest û biryarek dibe 
ku di xizmeta berjewendiya wan de be. 

Armanca herî girîng û sereke ya vê 
carnameyê hevkariya navneteweyî ji 
bo parastina aştî û aramî û seqamgîriya 
cîhanî û pêşîgirtin ji şer û teror û 
kavilkariyê ye, niha em dibînin ku bi 
sedema şer û siyaseta rejîmên dîktator 
û tundûtîjiya girûpên radîkal rojane bi 
sedan mirov dibin qurbanî, û terajidiya 
mirovî bi rê ve diçe, û bi milyonan kesî 
aware dibin. 

Hinek ji îmzakerên vê camameyê bi 
taybetî rejîma îran bûye çavkaniya 
şerxwazî û teror û têkdana ewlehiya 
herêm û cîhanê, û hewla bidetsxistina 
çeka navikî dide. 


Di vê derheqê de NY rola bi kiryar 
û hewce tunebûye, û yekalîkirina 
hevkêşeyên siyasî û aştî û seqamgîriya 
cîhanî girêdayî biryar û berjewendiya 
welatên mezinhêz ên cîhanî ye. 

Kêşeyeke din ya NY, ku bûye sedema 
binpêkirina carnameya NY, mifaha şaş 
wergirtin ji aliyê pênc endamên hertimî 
ên Konseya Ewlekariyê ye, ku bûye 
sedema sereke ya astengiyan li ser riya 
pêşveçûna vê carnameyê. 

Li gora madeya 27 ya carnameyê her 
cure biryareke Konseya Ewlekariyê di 
warê îdare û birêvebirinê de hewcehiya 
wê bi pesendkirin û rezamendiya hemû 
endamên konseyê ye, lewra endamên 
hertimî berengarî her cure biryar û 
helwestekê dibin ku li dijî berjewendiya 
wan û hevpeymanên wan be. 

Piştî şerê cîhanî yê duyemîn sîstema 
pêşniyara emniyeta girûpî ya NY 
lawaziya xwe selimand ku ew sîstema 
li pêkanîna hevalbendiya di navbera 
neteweyan û bi taybetî dewletên mez- 
inhêz de serkevtî nebû, û di parastina 
aştî û ewlehiya navneteweyî de, ji riya 
kiryarên girûpî ve şikest xwariye. 

Di kiryarê de jî pêvajoya îdarî ya vê 
sîstemê di destê çend mezinhêzên 
cîhanî de ye, ku tenê di hizra dirustkirin 
û ber bi pêşvebirina kêşeyên îdeolojîk 
û dabînkirina qazanc û berjewendiyên 
xwe de ne ji riya vê rêkxirawê ve. 

Lewra kirîzên mirovî, siyasî, aborî, 
jîngehî û şer û malvêraniyên îro ên 
cîhanê, û vegeşîna roj li pey rojê ên 
alozî û binpêkariyên mafên mirovan û 
bendên vê camameyê, nîşanderê rola 
kêrnehatî û şikestxwarî ya vê rêkxirawa 
cîhanî ye, lewra reform û guherînkarî di 
pêkhate û îdareya NY de gellek hewce 
ye. 

Ebdullah Hicab 


D ana biryarên çarcnûssaz di 
rewşên bi zehmet de, cesûrî û 
berçavroniyek hewce ye ku dijwar 
e hemû biryarbidest di gel de bin, 
lewra di rewşeke bi vî rengî de, ew 
kesayetiyên ku dîrokê ava dikin, aliyê 
kêm di gel sê kêşeyan berbirû ne: 

Ya yekem: Kêşeya lêkdaneweya rewşê 
û dîtina dûredîmeneke nediyar, da ku 
biryara serrast li ser bidin. 

Ya Duyem: Têgehandin û razîkirina 
hemû hevrêz û hevbîrên ku dibe hem li 
dana biryaran de, û hem jî li birêvebirin 
û cîbicîkirina wan de, beşdar bin. 

Ya Sêyem: Xwevedizîn ji azirandina 
dijkiryara aliyekî, yan jî wî aliyê ku 
berjewendiya wan di vê biryarê de 
heye. 

Ew diyardeya di serdema pirr ji kêşe 
û dîrokî ya PDKI di salên berî konfer- 
ansa sêyemîn de, ji hemiyan zêdetir 
pêsîra Dr. Qasimlo girtibû, jiber ku Dr. 
Qasimlo wekî kesayetiyekî pêşeng û 
herî pêş yê PDKI xwedî biryar bû ku 
programeke nû ji PDKÎ re darêje, û 
hevalên xwe bîne ser vê baweriyê ku di 
vê lêgerînê ya pirr ji metirsî de, di gel 
wî herin, û PDKÎ li jêr siya du cem- 
serên bihêz û xwedî deshilat û bi îman 
yên wê serdemê, wate Partiya Tûde ya 
îranê û Partiya Demokrat ya Kurdistanê 
rizgar bike, bi bê vê ku derbê li pê- 
wendiyên dostane yên di navbera PDKI 
û wan du aliyan bide. 

Hekî ji pêwendiyên di navbera PDKI 
û du aliyê bihêz ên wê serdemê, wate 
Partiya Demokrat û Partiya Tûde ve 
em dest pê bikin, ji bo partiyekê ku Dr. 
Qasimlo bi biryar bû ku wê vejîne, û 
rêk û pêk bike, û bike pêşrewê tevgera 
neteweya Kurd di Rojhilata Kurdistanê 
de, her bi qasî serbixweyiya PDKÎ, 
pêwendiyên dostane li ser bingeha 
rêzgirtina du alî, digel PDK’ê û Partiya 
Tûde girîng bû. Lewra PDK bo PDKÎ 
û bo Dr. Qasimlo girîng bû, ji ber ku 
PDK û Barzaniyê nemir di wê serdemê 
de sembola tevgera neteweyî ya Kurd û 
çalaktirîn ekterê siyasî yên Kurdistanê 


bûn, û di heman demê de jî Dr. 
Qasimlo li ser vê baweriyê bû ku 
hêzên siyasî yên qada tekoşîna 
neteweyî dibe du prensîpan 
biparêzin: Serbixweyiya siyasî 
ya xwe, û piştevaniya ji hevdu di 
hemberî dijminên mafê neteweyî 
de. 

Lewra bo Dr. Qasimlo girîng 
bû ku partiyek ku dixwast di 
Rojhilata Kurdistanê de tevgera 
neteweyî vejîne, diviya digel PDK 
û Barzanî bi xwe pêwendiyeke 
dostane heba. 

Dîtina Dr. Qasimlo û PDKÎ li ser 


Partiya Tûde hinek cuda bûn, lê di 
vê derheqê de jî her du prenspên 
bingehîn dihatin berçavgirtin. Ya 
yekem ew bû ku Partiya Tûde, 
wekî rêkxirawa herî girîng û xe- 
lkîtirîn rêkxirawa wê demê ya çep 
di îranê de xwediyê roleke girîng 


bû, û dibe ku giraniya wê di siyasetê 
berçav hatiba girtin. PDKI baweriyeke 
kûr bi hevalbendiya digel tevgera çep, 
qata bindest û gelên îranê hebû, jiber 
ku li ser vê baweriyê bû, û niha jî li ser 
vê baweriyê ye ku serkevtina tevgera 
Kurd di Rojhilata Kurdistanê de, di 
gireva hevbendiyeke bi vî awayî ya si- 
yasî de ye. Ya duyem ew bû ku dibe bi 
Partiya Tûde bê selimandin ku tevgera 
neteweyî di Rojhilata Kurdistanê de, 
pênase û bingeha xwe ya hizrî heye ku 
nabe wekî beşek ji tevgera çep ya îranê, 
çav lê bihê kirin, lê di gel tevegra çep 
xwediyê hinek xalên hevbeş e. 

li aliyekî din ve ji Dr. Qasimlo re girîng 


bû ku bo partiyên xwedîpêgeh yên wê 
serdemê biselmîne ku biryara serbix- 
weyiya siyasî ne tenê tu dijberiyek di- 
gel berjewendî û pilanên wan du hêzan 
tune, belkû dikarin di gellek warî de 
karhêsaniyê jî jê re bike, û di demdirêj 
de bi qazanca wan hêzan bi dawî bihê. 
Bo Mînak, bo PDK avakirina pêwendi- 


yên dostane bi îranê re, di wê serdemê 
de gellek girîng bû. 

Di hebûna vê pêwendiyê de jî, ji bo 
PDK hêsan nebû, ku tekoşerên Kurdên 
Rojhilat bixe bin per û baskên xwe de, 
û bersiva zextên şahê îranê nede. 

Paratiyeke siyasî ya cuda ji PDK ku 
xwe xwediyê biryar û îradeya serbix- 
weyiya siyasî bû, PDK ji vê serêşiyê 
rizgar dikir, jiber ku PDK ne biryar jê 
re didan, û ne jî di hemberî biryarên 
xwe de berpirsyar bû. 

Têgehandin û razîkirina wan hevrê 
û hevbîrên ku dibe hem di biryardan 
û hem di birêvebirin û cîbicîkirina 
biryaran de, digel Dr. Qasimlo bin, 
erkeke din ya giran bû ku dibe ew 
rêberê xwedîşiyan bike, di van salê 
pirr ji arîşe de, ku endamên PDKI di 
Başûra Kurdistan cihgir bibûn, wate 
beşa herî zêde ya salên dehka 40 û 50 
(60 û 70’an a Zayînî) rewşa îraqê bi 
giştî û reftara tevgera Kurd di Başûra 
Kurdistanê bandora rasterast li ser 
xebata PDKI û şiyanên çalakiyên PDKÎ 
hebû. Arîşeyên navxweyî ên PDKI jî di 
bin siya vê rewşê de fonna xwe digirt, 
û li gora jîngeha siyasî ya aliyê hember 
tund û şil dibû. 

Lewra nahê veşartin ku salên di 
navbera konferansa 2 û 3 ên PDKI, 
yek ji serdemên herî bi kirîz û aloz 
yên PDKÎ ye. Serhildana çekdarane ya 
salên 1967-1968’an, karesatên navx- 
weyî û avakirina komîteya şoreşger, û 
komîteya saxkirinê û ...hwd beşek ji 
berhema wan nakokiyan bûn. 

Di rewşeke bi vî rengî de, dana bir- 


Ji bo Dr. Qasimlo girîng bû ku parti- 
yek ku dixwast di Rojhilata Kurdis- 
tanê de tevgera neteweyî vejîne, diviya 
digel PDK û Barzanî bi xwe pêwendi- 
yeke dostane heba 

yareke nû ji bo derbazbûn ji vê kirîzê û 
serbixweyiya siyasî karekî hêsan nebû. 
Di serûbendê konferansa 3 de, beşeke 
berçav ji endamên PDKI ku ji rewşa 
wê serdemê ya PDKÎ nerazî bûn, ew 
berçavroniya tunebûn ku bi tu awayî 
hebûna siyasî ya xwe biparêzin, bi bê 
vê ku rê bidin ku endamên din yên 
PDKI ku zêdetir digel tevgera Başûr 
têkel bibûn, vê biryarê şaş şirove bikin, 
û arîşeyeke nû ji bo PDKÎ biafirînin. Bi 
taybetî di demekê de ku kesê yekem ê 
PDKI heta berî Konferansa 3 bi kiryara 
li dijî serbixweyiya biryardana PDKI 
disekinîn, û PDKI di hebûna xwe de 
kurt kiribû. Dr. Qasimlo bi jêhatîbûna 
xwe digel vê rewşê reftar kir, û karî ku 
beşa herî zêde ya endamên PDKÎ di bin 
sîvanekê de kom bike, da ku kanaleke 
cihê baweriyê bo gehandina peyama 
siyasî û rêkxiraweyî ya xwe bo wan 
pêk bîne. 

Bemameya karê konferansê û pirojeya 
siyasî ya Dr. Qasimlo xeynî arîşeya 
jîngeha siyasî ya derdorê, nezelaliya 
helwesta beşek ji endamên PDKÎ û di- 
jwariyên li ser riya komkirina bi dehan 
kadrên xwedî biryar di rewşeke dijwar 
û dûr ji jîngeha xwezayî ya çalakiyên 
PDKI digel rewşa dijwar ya siyasî di 
cîhanê û herêmê de jî berbirû bû. 

Rejîma paşatiyê, ku PDKI û Dr. 

Qasimlo xebata siyasî li dijî wê dikirin, 
li serûbendê konferansa sê ya PDKI 
de, û di heyama piştî konferansê heya 
kongireya sê, di bihêziyeke siyasî û 
neteweyî û aborî de bû. 

Şahê îranê ji riya dahatên petrolê 
û hilkevta stratejiya îranê di sînorê 
deshilata Sovyetê de, karîbû ku bihêz- 
tirîn piştevaniya navneteweyî ji xwe re 
çêbike, û bi awayekî bibe cemsereke 
bihêz ya siyasî di herêmê de. 

Şirovekirina rewşa îran û herêmê, û 
dîtina dûredîmeneke nadiyar û darêtina 
siyasetê ji bo karkirina li dijî vê rejîmê 
hewcehiya wê bi hûrbîniyeke zaf bû. 

Dr. Qasimlo bi hevfikriya çend kes ji 
endamên pêşeng ên PDKÎ ku hejmara 
wan ji hejmara tiliyên destan zêdetir 
nebû, hewce bû ku bernameyeke siyasî 
darêjin ku hemû wan faktan berçav 
bigre. 

Konferansa 3 bersiva vê rewşê bû ku 
Dr. Qasimlo karî berpirsayetî û rîskeke 
mezin di dîroka PDKI de bigre stûyê 
xwe. Dîroka xebata PDKI, di salên piştî 
konferansa sê, nîşan da ku ew rîska 
cesûrane hewce bû da ku PDKI bibe 
xwediyê îradeya serbixwe, û qonaxeke 
nû di dîroka xebata Rojhilata Kurd- 
istanê de tomar bike. li vê serdemê 
şûnda, bandora Dr. Qasimlo li ser beş bi 
beşên dîroka PDKÎ de, xuya ye. 



y.y. 

Şoreşa Şêx Se’îdê Pîran 



Rûken 


P iştî vê ku Mistefa Kemal di 
Tirkiyê de parlementoyeke nû 
ava kir, û di vê parlementoyê de 76 
nûnerên Kurd beşdar bûn, û soza 
mafê xwebirêvebiriyê dane gelê 
Kurd, lê piştî vê ku navbirî pêgeha 
xwe di Tirkiyê de qahîm kir, serbarê 
vê ku tu hewlek neda ji bo dana mafê 
Kurdan, belkû berevajî ragehand ku 
di her cihekî de şûrê Tirkan hebe, 
mafê Kurdan li wir tuneye. 

Eva bû ku gelê Kurd biryar da ku ji bo 
standina mafên xwe li dijî zordariyê 
xebatê bike. Her di vê çarçoveyê de 
bû ku di bin serkirdayetiya Xalid Begê 
Cibrî de Rêkxistina Azadî hate avaki- 
rin, û gellek ji serok’eşîr û kesayetiyên 
xwedîpêgeh ketin nava refa vê rêkx- 
istinê de, ku yek ji wan Şêx Se’îdê 
Pîran bû, ku piştre bû serokê vê şoreşa 
ku rêkxistina Azadî ew şoreş bi rê ve 
dibir. 

Di Şibata sala 1925’an de Şêx Seîdê 
Pîran herêma rizgarkirî ya Darahînê 
wekî paytextê demî yê Kurdistanê rage- 
hand, û bi vî awayî şoreşê bi awayekî 
fermî dest pê kir, û di heyama mehekê 
de karîn beşeke zaf ji xaka Kurdistana 
Tirkiyê rizgar bikin, û bajarê Amedê jî 
dorpêç bikin, û berev gola Wan û heta 
bilindahiyên Agirî û heya Bitlîsê jî 
pêşrewiyê bikin. 

Di hemberî vê tevgera bihêz ya Şêx 
Se’îd de, dewleta Tirkiyê hêzeke 80 
hezar kesî amade kir û 35 hezar kes ji 
vê hêzê jî li ser îzna dewleta Fransayê 
mifah ji rêhesina bakûra Sûriyê wer- 
girtin, û ji vê riyê ve bajarê Amedê jî 
dorpêç kirin, û riya bajarê Wanê jî tevî 
beşa rojhilat û tevî Gola Wanê qut kirin. 
Di 15’ê Nîsana sala 1925’an de 
Şêx Se’îdê Pîran û hevalên wî piştî 
şerekî qehremanane, mixabin li ser 
pira Ebdulrehman Paşa ketin dava 
piledarekî hêzên Tirkiyê de, û hatin 
destbiserkirin. 

Yusif Ziya û Xalid Begê Cebrî digel 
çend hevalên xwe, û heya kesên wekî 
Dr. Foad û Ekrem Beg û cemîl paşa 
ku tu pêwendiya wan bi şoreşê ve 
nebû, hatin bidarvekirin. Piştre dewleta 
Tirkiyê kesayetiyê naskirî yê Kurd Şêx 
Ebdulqadirê Geylanî bi tometa ajantiyê 
îdam kir. Şêx Se’îd jî piştî bidarvekirinê 
di 29.06.1925’an de, termê wî bo cihekî 
nediyar veguhastin, û mixabin heya 
niha jî cihê gora wî nahê zanîn. 


Piştî vê hemû kuşt û kuştara Kurdan ji 
aliyê dewleta Tirkiyê ve, rewşeke tund 
ya ewlehiyê bi ser welat de hate sepan- 
din û piraniya rêkxiraw û heta rojname 
û kovaran hatin daxistin. 

Her di vê derheqê de berpirsyarekî 
leşkerî yê Brîtanyayê bi navê Ar- 


mistrang dibêje: “Kurdistan kete nav 
agir de, û mêr hatin îşkencekirin û gund 
hatin şevitandin, û jin û zarok hatin 
kuştin. Li gora serjimêriyên netewaw 
nêzîk bi 2300 gund bi tewahî hatin 
kavilkirin, û 15 hezar kes ji xelkê bê 
berevan jî hatin kuştin”. 


Nehro di pirtûka “Lênihêrînek li dîroka 
cîhanê” de weha bas ji dewleta Tirkiyê 
dike: “Tirkan ku taze bo azadiyê xebat 
kiribûn, dest bi tepeseriya Kurdan 
kirin, ku Kurdan jî her bo vê azadiyê 
xebat dikirin. Ecêb e ku çawan nasyo- 
nalîzma bergirîkarane diguhere bi 
nasyonalîzmeke êrîşkarane, û xebat 


bona bidestveanîna azadiyê diguhere bi 
xebata bo zalbûna bi ser ên din de”. 
Serbarê vê hemû kuşt û kuştarê ku 
deshilatdarên zal bi ser Kurdistanê 
de, li dijî Kurdan bi rewa zanîne, lê ji 
aliyekî ve xebat bo gihîştina bi rizgarî 
û azadiyê dom hebûye, û ji aliyekî din 
ve jî gelê Kurd tu carî bîr ji tolhildanê 


nekiriye, û neteweyên Fars, Ereb û 
Tirk wekî dijminê xwe nehesibandine, 
û dipêşerojê de jî ew nasyonalîzma 
xwe ya bergirîkarane neguheriye bo 
nasyonalîzma êrîşkarane, ji ber ku 
siyaseta çewsandin û dagîrkirina xaka 
neteweyên din digel derbasbûyiya 
neteweya Kurd û digel exlaq û bîrkirina 


Kurdan yek nagre. 

Çavkanî: 

1- “Tevgerên Neteweyî yên Kurdan” 

2- Malpera “Xoybûn” 

3- Belgefîlmek li ser şoreşa Şêx Se’îd 

Gotûbêj, davek ji bo terora aştî û diyalogê 


Lîderan 



‘Tii hizbek nikare xwe 
bi ser civaka Kurdis- 
tanê de bisepîne”. 



“Tirkiye li şûna vê ku 
leşkeran bişîne, bila 
siyasetmedaran bişîne 
Rojavaya Kurdis- 
tanê”. 




“Bila HDP helwesta 
xwe di hemberî PKK 
de zelal bike”. 



ftJ 

E 

“Renge Amerîka xwe ji 
danûstandinên navikî 
vekişîne”. 



Îbrahîm Qasimîzad 

r. Qasimlo her di destpêkê de 
ku rejîma Xomênî hate ser kar, 
gellek hewl da ku xwestekên Kurdan 
bigehîne guhê hakimên rejîma nû ya 
Islamî, û pirsa Kurdan ku ji dema re- 
jîma paşayetiyê ve çaresernekirî mabû, 
ji riya gotûbêjan û riyên aştîxwazane 
çareser bike. 

Xomeynî bi hêceta vê ku em hemû 
Misilman in û di Islamê de hemû Îslamî 
wekhev in, bersiva ret da xwestekên 
wan, û bi bikaranîna çeka mesebî dest 
bi serkutkirina hemû rengên dijber û 
neteweyên belengaz ên îranê kir. 

Piştî çend mehan gotûbêjan, û pêda- 
giriya Kurdan li ser xwestekên wan, 
xelkê Kurdistanê li gora xwezaya wan 
ya qebûlnekirina zulmê, serî di hemberî 
zordariya axûndan de netewandin, û 
bi tehrîmkirina referandomê, di 12’ê 
Xakelêweyê de, kîn û hêrsa Komara 
îslamiya îranê li derheq vê helwesta 
xwe du qat zêdet kirin. Piştî vê mijarê 
Xumêynî di 28’ê Gelawêja sala 1358 
(1979), li dijî xelkê Kurdistanê hukmê 
cîhadê derkir û bi vî rengî şerekî tewaw 
eyar li dijî xelkê Kurdistanê dest pê kir. 

Ji ber ku di rejîma îranê de, felsefeya 
hebûna Komara îslamiya îranê, ji bilî 
têgihîştina taybet ya axûndan ji ola 
îslamê, mesebê Şî’e û zimanê farsî tu 
cihekî nade bawerî, reng û neteweyên 
din. 

Lewra ew ji hebûna opozisyonekê bi 
rêberiya Dr. Qasimlo gellek ditirsiyan. 
Dr. Qasimlo bi kesayetî û rêberiya 
karîzmatîk ya xwe û bi dîtingeha xwe 
ya şaristanî û zanistî, bi pirsên wekî 
demokrasî, mafên mirovan, pirsa 
neteweyî, û pirsên siyasî, civakî, çandî 


û aborî ên civakê û pêdagirî li ser 
parvekirina dadperwerane ya deshilatê 
di biyavên siyasî û aborî de, Komara 
îslamiya îranê berbirûyê astengiyan 
kir. Serbarê vê yekê pêwendiya Dr. 
Qasimlo digel cîhana derve, şiyana 
vî rêberê jêhatî di cîhana siyaseta 
derve û dîplomasî û berevaniya wî ji 
aştiya navneteweyî û prensîpên mafên 
mirovan, ji wan sedeman bûn, ku Dr. 
Qasimlo kiribûn metirsiyeke micid ji 
bo rejîma îranê. 

Dr. Qasimlo kesayetiyekî şoreşger bû, 
û çaverê nedima, ku rewş ji bo xebat û 
heqxwaziyê bê pêş, belkû bi xwe rewş 
diafirand û li ser vê baweriyê bû, ku 
tenê civakeke şoreşger ya li ser piyan, 
bi opozisyoneke yekdeng û bi ber- 
name, dikare ku civakê ji destê îslamx- 
wazên tundrew wekî paşverû rizgar 
bike. 

Ew taybetmendiyên Dr. Qasimlo bibû 
sedema dijberiya herî zêde ya rejîma 
îranê bi wî re, û rejîmê tu riyek nedît ji 
bilî vê ku vê astengiya herî mezin li ser 
riya xwe hilgire. Tundûtîjî û teror beşek 
ji naweroka bê veqetiyan ya Komara 
îslamiya îranê ye, ku qet vê bemade. 

Bi berçav nîşandana vê ku ew amade ne 
ji bo gotûbêjan ji bo çareseriya pirsên 
cur bi cur, ji pilanên din ên rejîmê bû 
ji bo derbelêdana aliyê hember, û yan 
jî wergirtina çûr û poanan e, û ew yek 
jî di gellek ji pirsên çaresemekirî ên 
navxweyî û derveyî, wekî pirsên mafên 
mirovan di navxwe û pirsên navikî li 
derve, bi berçavî tê dîtin. 

Rejîm ji bo ji holê rakirina Dr. Qasimlo 
jî ji heman terfendê mifah wergirt, û bi 
pîlanan karî ku armancên xwe yên qirêj 
bipêke. 


Rejîmê bi vê kiryara xwe ya ne 
camêrane û qirêj, tu carî nekarî 
rêvîngên vî lehengî ji dirêjîdana bi 
rê û şopa wî bo gihîştina bi azadî, 
wekhevî û dadperweriya civakî, ku ji 
taybetmendiyên vî kesayetiyên mezin 
yên dîroka îran û Rojhilaya Navîn bû, 
mifahê wergire. 

Jiber ku rêvîngên wî, vê rastiyê 
dizanin ku hewlên Dr. Qasimlo ji 
bo demokratîzekirina îranê û azad- 
kirina xelkê bindest ên Kurdistanê û 
neteweyên din ên îranê hertimî ye. 

Eva çanda siyasî ya wî bû ku nîştimana 
xwe kiribû stargekeh ji bo azadîxwazên 
din ên îranê, di demekê de ku rejîma 
îranê rewş ji wan re dijwar kiribû. 

îsal 26 sal bi ser terora Dr. Qasimlo re 
derbas dibe, lê bikerên vê cinayetê ku 
deshilatdarên rejîma îranê ne, li ber 
berjewendiyên dewletên Ewropî bi 
îranê re, negihane cezaya xwe. Heya 
kesekî cinayetkar wekî Sehrarûdî bi 
kirasê bi xwîn li ser kursiyeke herî 
girîng û bi bandor ê dîplomasiya îranê 
rûniştiye, û azadane hatûçûna welatên 
cîhanê dike. 

îro dema vê hatiye ku kesên ku xwe 
wekî dersxwanên xwendingeha vî 
hizirvanê mezin û xebatkarê rastîn 
ê riya azadiyê, û sembol û berjenga 
riya bi milyonan mirovên azadîxwaz 
dizanin, pêkhatî ji xelkê Kurdistan û 
îranê hewlê bidin da ku piştgirên terhê 
terorê, û bikujên peyamberê aştiyê her 
çi zêdetir eşkere bikin, û di dadgehên 
navneteweyî ên mafên mirovan de 
dadgehî bikin. 

Da ku xwîna bi neheq rijiyayî ya Dr. 
Qasimlo û bi hezaran şehîdên riya 
azadiyê bê çine neçe. 

Birêz Fatime Qadirî: 

“Nûçeya şehîdkirina Dr. Qasimlo em hemû hejandin, û gellekî ne xweş û bi jan bû”. 



H: Şehab Xalidî 

X ebat û berxwedan, her du jî 
peyvên herî giranbuha ne ji bo 
gelê Kurd, û ji mêjve ye ku di nav 
hemû nivîsîn û di nav hemû axivtinên 
mirovên şoreşger de cihek taybetî ji 
xwe re girtine. 

Belê debe xebatê bikî, ji bo bidest- 
veanîna mafên xwe yên zewtkirî, û 
di heman demê de jî di nav xebatê de 
berxwedanê bikî û bibî mirovekî herî 
berxwedêr da ku bikarî bi ser hemû 
dijwariyên jiyanê, û di dawiyê de jî bi 
ser zulm û zordariya çewsîneran de zal 
bî. Di nav vê xebatê de jî gellekjinên 
jêhatî û şoreşger hebûne, ku mil bi milê 
mêran di nav xebata bê rawestiyan de 
cih girtiye. 

Di vê hejmara rojnameya Agirî de jî, 
me bi bi jineke şoreşger bi navê Fatime 
Qadirî re hevpeyvînekê pêk anî. Fatime 
Qadirî ku li gundê Tengîser a ser bi 
herêma Jaweroyê ji dayîk bûye, yek 
ji wan jinên şoreşger e ku riya şoreş û 
xebata ji bo gelê xwe ji xwe re hilbijart, 
û şanaziyê bi xwe û partiya xwe dike. 

Navbirî derheq çawaniya nasyariya 
xwe bi PDKI re weha ji Rojnameya 
Agirî re axivî: “Jiber ku xelkê gundê 
me her di demên kevn de hizbî bûn, 
û ji partiya xwe hez dikirin, lewra 
ew der bibû cihê hatina berdewam ya 
pêşmergeyan, û bi vî rengî ew partiya 
kete nav dil û derûna min de, û di bin 
bandora vê hezkirinê de bi awayekî 
fermî di sala 1987’an de, min riya xebat 
û şoreşa di nav refên vê partiyê de ji 
xwe re hilbijart, û bi vî rengî ez bûme 
pêşmerga PDKI. 

Min hertim şanazî bi xwe û partiya xwe 
ve kiriye, û ew kes dikarin baştir min 
fêm bikin ên ku wekî min rê û şopa 
PDKI ji xwe re hilbijartibin”. 

Birêz Fatime Qadirî derheq jiyana 
xwe ya hevbeş weha bersiva pirsa 
me da: “Di sala 1988’an de min digel 
pêşmergeyekî dilsoj ê PDKI bi navê 
Hemdî Husênî jiyana hevpar pêk anî, 
ku ew jî pêşmergeyekî dilsoj ê PDKÎ 
ye, û ji vê jiyana hevpar me du kur û 
keçek heye”. 

Wê jina şoreşger û fîdalcar derheq 
bîreweriya xwe ya xwe di nav refên 
PDKI de weha got: “Di rastî de di nav 
şoreşê de gellek bîreweriyên xweş û ne 


xweş hene, lê bîreweriya herî xweş ji 
min re ew bîrewerî ye, ku em di dema 
kîmyabarana Helebçê de, di wê herêmê 
de asê mabûn û metirsiya vê hebû ku 
canê me bikeve metirsiyê de, lê bi 
hewleke zaf ya PDKI û hin aliyên dost 
bi PDKI re, em hatin rizgarkirin. 

Dema ku em hatin rizgarkirin, em çûne 
bajarokê Zereyan û li wir me şehîd Dr. 
Qasimlo dît, û em ew qas bi rizgarbûna 
pêşmergeyan û dîtina Dr. Qasimlo şaş 
bûn, ku birçîtî û têhnîtiya wê heyamê 
me ji bîr kir. Dr. Qasimlo hemû ew 
pêşmerge himbêz û maçê kirin”. 

Navbirî bîreweriya ne xweş ya xwe jî 
weha ji me re anî ziman: “Di rastî de 
wê demê roj nebû ku me şehîd tunebin, 
û ew yek ji me re gellek ne xweş bû, 
lê nûçeya şehîdkirina Dr. Qasimlo em 
hemû hejandin, û gellekî ne xweş û bi 
jan bû”. 

Fatime ew jina ku beşek ji temenê xwe 
di nav refên PDKI de derbaz kiriye, 
hêvîdar bû ku her çawa di rojên giran û 
ne xweş de, kadr û pêşmerge û mal- 
batên wan û endamên wê, pişt û stargeh 
bûn ji partiya xwe re, PDKÎ jî her bi vî 
rengî wan ji bîr neke. 

Navbirî bi vî rengî bas ji jinên nav 
şoreşê de kir: “Ez li ser navê xwe 
spasiya hemû wan jinên nav şoreşê de 
dikim, ku di demên herî hestiyar de. 


û di demên xweş û ne xweş de pişta 
PDKI girtin, û hêvîdar im ku berde- 
wam bin li ser piştgiriya ji PDKI, û 
bikarin nivşeke baş û jêhatî ji bo hizb 
û gelê xwe perwerde bikin, her çend 
bi xweşî ve heya niha me jinên di nav 
refên şoreşê de çendîn zarok mezin û 
perwerde kirine, ku niha bûne duktor, 
endazyar û mamosta, serbarê vê ku em 
di nav rewşeke taybetî de dijiyan û dijîn 
ku îmkanatên hewce di destên me de 
tunebûn”. 


Navbirî di dawiyê de ew peyam ji jinên 
navxwe yên Kurdistanê re hebû: “Dax- 
waz û peyama min ji jinên belengaz 
ên welatê min re ew e ku ji vê zêdetir 
hawara xwe nebin ber xwekujiyê, bo 
rizgarbûna ji destên zaliman, yan jî bo 
berevanî ji xwe, û hewl bide bo pêge- 
handin û bilindkirina asta rewşenbîriya 
xwe, û hewl bide ku di destpêkê de, 
mafên xwe nas bikin, bona vê ku ber- 
giriyê ji maf û daxwaziyên xwe bikin”. 




Birêz Fatime Qdirî digel hevjîn û zarokên xwe 

Roja cîhanî ya îşkence û piştevanî ji goriyên îşkencê 




Îdrîs Stwet 

/V 

şkence yek ji kiryarên herî kirêt e ku 
bi kerameta mirov tê kirin, ku dibe 
sedema jinavçûna keramet û jiyana 
mirov û ev kiryarên kirêt û hovane niha 
jî di zaf welatên cîhanê de têne birêve- 
birin. 

Herçend ku îşkence di salên dûr û dirêj 
de weke keresteyeke rewa di sîstima 
qezayî ya zaf welatên cîhanê de, bo 
wergirtina îfadê dihate birêvebirin, 
lê tevî geşekirina hizra komelgeha 
medenî, azadîxwazî, û mirovdostiyê, 
hêdî hêdî îşkenceyê rewayetiya xwe 
ji dest da, û weke hetik û qebahetek 
mezin bi mirovatiyê hate zanîn, û bo 
jinavbirina vê kiryara hovene pêngavên 
pêwîst hatin hilgirtin. 

Her bo vê meremê Rêkxirawa 
Neteweyên Yekgirtî (NY) bo pêşgirtin 
ji îşkence û nehêlana îşkencê di cîhanê 
de bi awayekî fermî, di sala 1997’an de, 


bi merema nehêlana îşkence û tewa- 
hiya curên bikaranînêna tundûtûjiyê, û 
kiryarên dijî mirovî, roja 26’ê Hezîranê 
weke roja cîhanî a nehêlana îşkence û 
piştevanî ji goriyên îşkencê ragehand, 
her li gorî madeya yekem a vê konvan- 
siyonê, her cure îşkenceyek bi merema 
îfade wergirtin û wergirtina zaniyari- 
yan ji kesê destbiserkirî qedexe hate 
ragehandin. 

Serbarê vê biryarê ku civaka navnetewî 
bo jinavbirina wan kiryarên kirêt û hov- 
ane pêngavên baş hilgirtine, lê mixabin 
niha jî di zaf welatên cîhanê de îşkence 
berdewam e, û heya niha diyardeya 
îşkencê bi awayên hovane weke beşek 
ji sîstema dadwerî ya gellek welatan 
ku yek ji wan welatên dîktator û dije 
mirovî ya Komara Islamî ya îranê ye, 
her bi rê ve diçe. 

Li gorî rapora Rêkxirawa Lêborîna 
Navnetewî, di zêdetir ji 111 welatên 
cîhanê de, bi awayekî sîstimatîk 
îşkence bi rê ve dice, û di vê navberê 
de jî, îran di pileya yekem de ye, û 
heya niha jî nêzîk 50 welatên cîhanê bi 
taybetî îranê, konvansiyona cîhanî ya 
nehêlana îşkencê û piştevanî ji goriyên 
îşkencê, vajo nekirine, ji ber ku ew, wê 
pênaseya ku ji îşkenceyê di konvansi- 
yonê de hatiye kirin, berevajî yasayên 
sizadana îslamî dizanin, û ji ber vê 
sedemê wan bi awayekî fermî biryara 
ragirtina îşkence di îranê de bi neyasayî 
dane zanîn. 

Her di destpêka hatine serkar a komara 


Îslamî de, wan bo wergirtina îfade ji 
girtiyan bi awayekî hovane ji îşkencê di 
îranê de mifah wergirtine, û heya niha 
jî di girtîgehên îranê de wergirtina îfade 
bi îşkenceyê berdewam e, û em dikarin 
bi kurtî amajeyê bi çend curên îşkencê 
bikin, îşkence bi lêdan, bi qemçiyan, bi 
bêhurmetîpêkirina bi kesên derece yek, 
helavîstin, şewitandin bi momê (şem’i), 
û cigare û asinê sorkirî, kêşan û deranî- 
na nînkên dest, didankêşandin, ragirtin 
di odeyên tarî û takekesî de, îşkenceya 
cesteyî û hundirî, destdirêjiyên cinsî bi- 
taybet li dijî jinan, birrîna endamên leşê 
mirov li ser bingeha bi gotinên wan ola 
îslamê(bataybet ev kesên siyasî û yan jî 
kesên ku hukmê îdamê hene, endamên 
cesteyê wan weke gorçikan jê dikin, 
û bo kesê xwe bi kar tînin), çêkirina 
çendîn curên kursiyên elektirîkî, kumên 
elektirîkî, û sindoqên cur bi cur bo 
bikaranîna îşkence û .. .hewd, ji wan 
îşkenceyan in ku rojane, girtî û bi tay- 
betî girtiyên siyasî tevî wan berbirû ne. 

Herweha rejîma Komara Îslamî 
îşkenceyên weke gefxwarina bi 
destdirêjiyên cinsî û destbiserkirina 
endamên malbatên wan, belavkirina 
faylên dengî yên malbatên girtiyan 
bitaybetî hevjînên girtiyan di odeyên 
lêkolînê de, birêvebirina şanoya îdamê 
ku bi îşkenceya spî tê naskirin, bi 
awayekî berdewam bi annanca wer- 
girtina îfade û wergirtina zanyariyan ji 
girtiyan mifahê werdigirin. 

Bêşik riftarên weha yên dezgehên 
serkutker ên rejîmê, heya piştî serbest- 


berdana kesê girtîjî, bandorên xirab li 
ser hundura wî kesî û malbata wî bi cih 
dihêle, û hejmarek nesaxiyên demdirêj 
bi dû xwe re tîne. 

Ji aliyekî din ve bidarvekirin û kevir- 
baran û birrîna endamên leşên girtiyan 
bi hêncetên cur bi cur û bi merema 
tirsandina xelk û civakê û herweha, 
tepeserkirina her cure dengekî nerazî di 
îranê de bi rê ve diçe. 

Di rastî de rejîma bi nav Îslamî ya 
îranê her di despêkê de, û bi fennana 
Xûmeynî, di pêxema parastina deshilata 
xwe ya diktator de, siyaseta îşkence 
û bidarvekirinê weke yek ji bingehên 
sereke ên deshilata xwe diyarî kirin, û 
bitaybet di dehsalên 60’î de, bi dehan 
hizar ji xelkê bêtawan bi awayek herî 
hovane hatin îşkencekirin, ku gelek kes 
di bin îşkenceya wan zaliman de gorî 
bun, û bi hezaran kes jî bi kom hatin 
bidarvekirin û bi fermana Xomeynî fer- 
man cîhadê li dijî Kurdan hate ragehan- 
din, û ev siyaseta han ya qirêj heya niha 
jî di îranê de berdewam e. Hekî rejîma 
bi nav Komara Îslamî di tu warekî 
de şarezayî tunebe, di warê kuştin û 
tepeserkirin û îşkencekirin û çêkirina 
amrazên îşkencê de şarezayiyeke baş 
heye, û di cîhanê de bê mînak e, û her 
li gorî rapora rêxistina mafên mirovan, 
îran niha di pileya yekem ya rêzbenda 
wan welatan de ye ku îşkenceyên hov- 
ane û demdirêj bi rê ve dibe. 

Çand 


Şehram Nazirî xelata stranbêjê herî baş 


ê îranê bi dest xist 



K urdistan Media: Stranbêjê kurd 
“Şehram Nazirî” xelata “Tendîs 
Hafiz” ya stranbêjê herî baş yê Îranî 
li 15’mîn cejna “cîhana wêneyî” de bi 
dest xist. 


Li gora rapora malpera Kurdistan 
Media, stranbêjê navdar ê kurd û xelkê 
Kirmaşanê “Şehram Nazirî” bi strana 
tîtrajî ya dawiya fîlma sînemayî ya “ 
îran Bêrgir” ji derhêneriya sînemakarê 
Lor “ Mes’ûd Ce’iferî Cewzanî” li 
15’mîn cejna sînemayî- televîzyonî a 
“cîhana wêneyî” a îranê de ji bo wer- 
girtina xelatê hatibû berbijarkirin. 

Nazirî ji aliyê endamên lêjneya dadw- 
erên vê cejna sînemayî ve wekî baştirîn 
stranbêjê salê yê îranê li warê sînemayê 
de hat destnîşankirin, û xelata “ Tendîs 
Hafiz” jê re hat pêşkeşkirin. 

Şehram Nazirî li sala 1328 (1949)’an 
di bajarê Kirmaşanê de jidayîk bûye, û 


ji ber wê ku li malbateke hunerperwer 
de bû, diya wî her li temenê zarokatiyê 
de, ew bi helbest û awazê re daye nasîn, 
û ji ber ogiriya bi mosîqa û hunerê, 
qonaxên zehmet û dijwar ên muzîkê 
borandin, û niha li warê stranbêjî, 
awazdanîn û mamostatiya mozîka Îranî 
û kurdî de çalak e. 

Nazirî li jiyê 9 saliyê de yekem ber- 
nameya xwe li radyoya Kirmaşanê de 
bi rê ve biriye, û li jiyê 11 saliyê de jî, 
li radiyo û televîzyona îranê de dest bi 
strîna lawje û staranan kiriye. 

Şehram Nazirî ku bi “Şiwaliye”yê 
awaza îranê hatiye nasîn, li piraniya 
berhemên xwe de mifah ji helbestên “ 
Mewlana” standiye. 


Se’dulla Peroş “Ji Avê Tîtir” belav dike 


H elbestvan û nivîskar Se’dulla 
Peroş piştî ku çend saian ji 
nivîsandina helbestê dûr ket, van 
nêzîkan dîwaneke nû bi navê (Tînûtir 
Le Aw - Ji Avê Tîtir) belav dike. Wek 
ku ew bi xwe dibêje, helbestên wî yên 
nû di bin bandora mezinbûna temenê 
wî de mane. 

Se’dulla Peroş derbarê dîwana (Tînûtir 
Le Aw - Ji Avê Tîtir) got: “Dîwana min 
a nû ji helbestên dildarî, niştimanî û 
neteweyî pêk tê. Naverok nîşan dide ku 
pîrbûnê bandoreke mezin li ser hel- 
bestan kiriye, û ez bêhtir behsa nostalji- 
ya dikim, û vedigerim heyama zaroktî û 


xortaniyê.” 

(Tînûtir Le Aw - Ji Avê Tîtir) ji 120 
rûpelan pêk tê. Peroş dibêje ev dîwan 
ji dîwanên wî yên berê wek “Koşka 
Aram, Şevên Tenêtiyê, Helbesta Ne- 
frînê û Nasnameya Bayê” cudatir e: 
“Ez kêş û qafiyeya helbestan piştguh 
dixim, û giringiyê didim rîtma navx- 
weyî.” 

Se’dulla Peroş yekemîn dîwana xwe di 
sala 1969’an de bi navê “Koşka Aram” 
belav kir, û heta niha 5 dîwan wî hene 
û (Tînûtir Le Aw - Ji Avê Tîtir) dîwana 
wî ya şeşemîn e ku van nêzîkan tê 
çapkirin. 



Ji bo bircên Amedê, çavên Amediyan li UNESCO’yê ye 



J i bo qedera bircên Amedê, ku piştî Çînê bircên herî mezin 
ên cîhanê ne, dê biryara dawî bê dayîn. 

Bircên Amedê û bexçeyên Hevselê hatin dawiya rêwîtiya xwe 
ya lîsteya mîratan a UNESCO’yê. Civîna UNESCO’yê di 28’ê 
Hezîranê de li bajarê Bonnê yê Almanyayê dest pê kiribû. 

Piştre dê biryara dawî ya UNESCO’yê di derbarê bircên Amedê 
û bexçeyên Hevselê de dê bê aşkerakirin. Çav li rê ye ku UNES- 
CO bircên Amedê wekê “mîrata kulturî ya cîhanê” qebûl bike. 
Amedîjî dibêjin, ger UNESCO biryara erênî bide, dê aboriya 
Amedê jî pêş bikeve, çimkî hejmara tûrîstên ku her sal serdana 
bircên Amedê dikin, dê zêde bibe. 

Dîroka bircên Amedê gellek kevn e. Bircên Amedê 5 hezar û 700 
kîlometran dirêj in, û 12 metran jî bilind in. Bircên Amedê piştî 
bircên Çînê, bircên herî dirêj ên cihanê ne. 

Çavkanî: Rûdaw 


Agirî 


Gotinên 

Navdaran 



A: Firat Cewerî 


Mirov her bi tenê ye, dinya jî vikî vala 
ye. 

Jean Anouilh 

Mirovatî lawê Xwedê ye. 

T. Parker 


Xwekuştin, tirsonekî ye. 

Napoleon 

Herkes durû ye. 

Fredrick IV 

Ger mirov ji xwe pêve hinin din mînak 
negire, mirov bi pêş nakeve. 

Goldsmith 


Di konên ku bavên me çêkirine de 
nenivin, bi dinya ku bipêş dikeve re 
gavan biavêjin. 

Mazzini 

Mirov ne ji guhên xwe, divê ji çavên 
xwe bawer bike. 

Montaigne 

Bêîmkanî gotineke ku tenê di ferhenga 
bêhişan de tête dîtin. 

Napoleon 

Bawerî dewama êqil e. 

William Adams 


Tu qîmeta baweriya bêhezkirin tune 
ye. 

Martin Cuther 

Zimane Kurdi 


Demsal u Salname 


Hêlîn 


Nave min Helin e. 

Ez ji biharê hez dikim. 

Bihar demsaleke xweş e. 

Hewa germ dibe û baran dibare. 

Zarok, di kolanan de bûka baranê digerînin 
Di biharê de gul û giya şîn dibin. 

Dar kulîlkan vedikin. 

Siruşt geş dibe. 



A: Mahir Berwarî 


1 - Şîrî didet bê guhan. 

- Tiştekê min tiştane, şîrî didet bê 
guhan e. Bersiv: Gûza hindê 

2- Gayê dadikim, kuriyê/dûv jê 
dikim. 

- Çume şikeftekê, lê dinêrim sed 
pezêt tê, heryekê bi şaxekê. 

- Bab şirîn e, korr şirîn e, nevî dîn e. 
(* mêw-tirî-mey) 

- Dayka şîn e, kiça şirîn e, kiça kiçê 
ya har û dîn e. Bersiv: Mêwîj 

3- Dara jînê, didet gulêt zêrînê. (* 
mîna xala 11 ê ye!!). Bersiv: Kevut 

4- Ji serve surî, ji binve xumarî. 

Bersiv: Bacansur 

5- Ji serve Reş, ji bin ve sipî. 

- Kumê dirêj, tije qirêj. Bersiv: 
Bacanreş 

6- Kiça mela, bi hizar kirasa. Ber- 

siv: Kelemî 

7- Yê bi sê linga, yarê jinka. 

- Sê bira bi şaşkekê. 

- Lawkê deştanî, bi sê piya 
xwe digirit, bi 2 piya dikevit. 

Bersiv:Xanik 

8- Ji serve hosan e, ji binve Qoran e. 

- Qurana li binê dinê, hindî şêx û 
mela hatinê, neşyan bidene xandinê, 
dihête xarinê. 

- Çûme şarê şik tê nîne, min guşt xar 
hêsk tê nîne. Bersiv:Kivark 

9- Binê axîn e, navtenga şîn e, serê 
zêrrîn e. 

-Ser zêrînê, bin axînê. 

-Binî şîn e, nîvî sax e, serî zêr e. 

Bersiv: Nêrgiz 

10- Tiştê min tişte ne bere ne pişt e, 
hema bi xwe bi xwe tişt e. Bersiv: 
Nîsk 

Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 

♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 
|# www.Agirimedia.org 

!♦ rojnamaagiri@gmail.com 

♦ www.facebook.com/Agirikirmanji 


Navnîşana derveyî welat: 


E - Mail: Agiri2003@gmail.com 

